HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin. Olen Hermes Falcao Jr.
Tänään meillä on todella tärkeä aihe.
Puhumme hengellisen uneliaisuuden ravistamisesta.
Maailmassa on nyt kaikenlaista.
Jotkin alueet ovat vajonneet kaaokseen.
On pandemiaa ja talouden epävakautta.
Esiin on noussut myös monia yhteiskunnallisia ongelmia.
Seurakunnassa monet ovatkin nyt vaipumassa hengelliseen uneen.
Syy on se, että moni asia vie ihmisten huomion.
He näkevät uutiset ja kansat sekasorron vallassa.
Heidän huomionsa kääntyy pois siitä, mitä Jumala haluaa heidän tekevän.
He keskittyvät vain tapahtumiin politiikassa, -
yhteiskunnallisissa ongelmissa, taloudessa, mitä ikinä se onkaan.
Ihmiset alkavat seurata näitä asioita ja keskittyä rokotteeseen, -
politiikkaan ja muuhun ja unohtavat evankeliumin, -
evankeliumin puhtauden sekä Jumalan Sanan ja lupauksen.
Sitten he alkavat vajota uneen.
Fyysinen nukkuminen on hyvin tärkeää.
Normaalisti ihmisen pitäisi nukkua päivässä 7―8 tuntia.
Niin sanoo tiede.
Ihmisen on hyvä nukkua ainakin 7―8 tuntia päivässä.
Jumala loi meidät niin, että voimme levätä.
Tarvitsemme unta luonnollisessa mielessä.
Mutta en puhu luonnollisesta unesta vaan hengellisestä unesta.
Hengellinen uni mainitaan useassa raamatunpaikassa.
Raamattu puhuu hengellisen unen vaaroista, -
miten häiriötekijät voivat vieroittaa ihmisen Jumalan tarkoituksista.
Apostoli Paavali varoitti meitä siitä 1. Tess. kirjeen luvussa 5.
Luen jakeet 5―9.
Keskustellaan sen jälkeen.
Siinä sanotaan: "sillä kaikki te olette valkeuden lapsia ja päivän lapsia; -
me emme ole yön emmekä pimeyden lapsia.
Älkäämme siis nukkuko niinkuin muut, -
vaan valvokaamme ja olkaamme raittiit.
Sillä ne, jotka nukkuvat, ne yöllä nukkuvat, -
ja jotka juovat itsensä juovuksiin, ne yöllä juovuksissa ovat.
Mutta me, jotka olemme päivän lapsia, olkaamme raittiit, -
ja olkoon pukunamme uskon ja rakkauden haarniska -
ja kypärinämme pelastuksen toivo.
Sillä ei Jumala ole määrännyt meitä vihaan, -
vaan saamaan pelastuksen Herramme Jeesuksen Kristuksen kautta".
Paavali tekee selväksi, ettemme ole yön lapsia.
Emme ole pimeyden lapsia. Emme vaella pimeydessä.
Olemme päivän lapsia.
Ne, jotka nukkuvat, nukkuvat yöllä. Ne, jotka juopuvat, juopuvat yöllä.
Me emme ole sellaisia. Meidän tulee olla hereillä.
Meidän tulee olla täysin valveilla -
ja raittiit. Paavali sanoo: "Valvokaa!"
Jeesus sanoi, että meidän tulee valvoa ja rukoilla.
Ei vain rukoilla vaan valvoa.
Raamattu sanoo myös, että Herran päivä tulee kuin varas yöllä.
Varas tulee yöllä, koska silloin ihmiset nukkuvat.
Jos joku haluaa varastaa tavaroita talostasi, hän ei tule päivällä.
Hän ei tule silloin, kun kaikki ovat hereillä, -
sillä joku voisi törmätä häneen.
Hän toimii yöllä, kun kaikki nukkuvat, -
sillä silloin kukaan ei tiedä, valvo ja tarkkaile.
Nukkuessa on haavoittuvainen.
Sitä hengellinen uni tarkoittaa. Huomio on täysin muualla.
Ihminen on haavoittuvainen. Nukkuva ei reagoi.
Hän on tietämätön siitä, mitä ympärillä tapahtuu.
Kun Raamattu puhuu hengellisestä unesta, se tarkoittaa ihmisiä, -
jotka ovat hengellisesti tietämättömiä ympäristöstään -
ja Jumalan Sanasta.
Heidän huomionsa on muualla. He ovat alttiita vihollisen hyökkäyksille.
Ja heidän tilansa -
on halvaantunut.
Nukkuva ihminen ei ole aktiivinen. Hän vain lepää.
Fyysisesti se on hyvä, mutta hengellisesti se on hyvin vaarallista.
Paavali varoitti siitä seurakuntaa.
Hän antoi myös Ef. 5:14―15:ssä -
seurakunnalle sanoman.
Paavali kirjoitti kirjeessään: -
"Sentähden sanotaan: 'Heräjä sinä, joka nukut, -
ja nouse kuolleista, niin Kristus sinua valaisee!'
Katsokaa siis tarkoin, kuinka vaellatte: -
ei niinkuin tyhmät, vaan niinkuin viisaat".
Raamattu tekee selväksi puhuessaan hengellisestä unesta, -
että vihollinen voi saada ihmiset sivuraiteille.
Vihollinen haluaa, että nukahdamme maailman häiriöihin ja huoliin, -
jotta emme huomaisi hengessä, mitä Jumala haluaa.
Kerron henkilöstä, joka nukahti ja josta tuli helppo saalis viholliselle.
1. Moos. kirjassa kerrotaan Aadamista ja Eevasta.
He saivat sanan Jumalalta.
Jumala sanoi: "Voitte syödä vapaasti kaikkia hedelmiä täällä.
Olen huolehtinut, että teillä on ruokaa täällä puutarhassa.
Ainoastaan hyvän ja pahan tiedon puusta älkää syökö, -
sillä jos siitä syötte, teidän pitää kuolemalla kuoleman."
Kuolemalla kuoleman.
Mitä tapahtui? Aluksi he eivät syöneet siitä, -
mutta sitten paikalle tuli käärme ja alkoi puhua Eevalle -
ja keskustella.
Käärme sanoi: "Onko Jumala sanonut, ettette saa syödä tuosta puusta?
Ehkä Jumala ei vain halua, että te olisitte kuin Hän.
Hän salaa teiltä jotain."
Heti kun Eeva alkoi miettiä sitä ajatusta, -
epäillä Jumalan sanaa -
ja uskoa, -
ettei asia ollutkaan niin kuin Jumala sanoi, -
hän alkoi vajota uneen hengellisesti ja hänestä tuli haavoittuvainen.
Tiedämme, miten sitten kävi.
Eeva otti hedelmän ja söi siitä.
Sen jälkeen hän antoi sen Aadamille, -
ja Aadamkin söi siitä.
Ainoastaan sen takia, että saatana puhui suloisesti -
ja ujutti -
ja pani liikkeelle ajatuksen, -
ettei Jumala tarkoittanut sitä mitä Hän sanoi.
Ihminen voi nukahtaa hengellisesti, -
kun hän alkaa väheksyä Jumalan Sanaa -
ja sanoa: "Se ei tarkoita niin radikaalia."
"Raamattu sanoo, että synnin palkka on kuolema, -
mutta se ei tarkoita niin radikaalia."
Ihminen alkaa vähätellä ja väheksyä Jumalan Sanan arvoa.
Yhtäkkiä hänestä tulee haavoittuvainen. Hän nukkuu.
Hän ei ole tiedostava eikä valpas.
Katkon jälkeen puhun merkeistä, -
joista huomaa nukkuvansa elämässään hengellisesti.
Kerron, mistä tietää, nukkuuko vai ei.
Raamattu käskee, ettei pidä nukkua vaan olla valpas ja valmistautunut.
Jeesus on tulossa takaisin.
Hän voi tulla tänään tai 50 vuoden päästä.
Emme tiedä päivää ja hetkeä, mutta me tiedämme, -
että se päivä lähestyy.
Tulee elää valmiina joka päivä niin kuin Jeesus palaisi tänään.
Totta kai valmistaudu tulevaan. Ajattele lapsia ja lastenlapsia, -
niin kuin Hän ei tulisi takaisin, -
mutta samaan aikaan elä valppaana, niin kuin hän tulisi takaisin tänään, -
sillä olet aina valmis kohtaamaan Herran.
Raamattu käskee meidän olla hereillä, ylhäällä, -
valpas ja tarkkaavainen.
Toinen esimerkki on Matt. 25:ssä, -
vertaus tyhmistä ja viisaista morsiusneidoista.
Heistä viisi oli viisaita. He olivat hereillä lamput täytettyinä.
He olivat valmiit sulhasen tuloon.
Toiset viisi nukkuivat. He olivat tietämättömiä.
He olivat liian herpaantuneita huomatakseen, mitä tapahtuu.
Kun sulhanen tuli, -
he luulivat, että vielä on aikaa valmistautua, -
mutta sitten ovi suljettiin.
Uskon, että tässä jaksossa on varoituksen sanoma -
kristityille kaikkialla. Tätä katsotaan monista eri maista.
Olen tällä viikolla saanut viestejä Irakista, Pakistanista, -
Brasiliasta, Suomesta, Venäjältä, -
eri paikoista, Amerikasta.
Ohjelma on siunannut monia. Tämä on varoituksen sana.
Herätkää unestanne.
Nyt ei pidä leikitellä synnin ja paholaisen kanssa, -
herpaantua Jumalan asioissa tai löysätä hengellistä elämää.
Nyt pitää olla valpas ja hereillä.
Niin Raamattu sanoo. "Herätkää unestanne."
"Keskittykää."
Älä anna minkään viedä pois Jumalan läsnäolosta.
Jos jokin elämässäsi vie sinut pois kätköpaikasta, luovu siitä.
Valitse tänään olla täysin hereillä.
Käymme pienellä tauolla. Jatkamme sitten täältä.
Hei kaikille Suomeen! Tässä on Hermes Falcao Jr.
Minulla on suurenmoisia uutisia.
Ohjelmamme on näkynyt TV7:llä jo kahdeksan vuotta.
On vaikea uskoa, että jo niin kauan.
Näiden vuosien aikana olemme saaneet monia todistuksia -
vapautumisista, parantumisista, pelastumisista.
Olen tavannut heistä joitain.
He kärsivät, mutta he vapautuivat ja paranivat, -
kun he katsoivat tämänkaltaista ohjelmaa.
Voit ryhtyä ohjelman tukijaksi -
antamalla lahjoituksen TV7:lle.
Voit soittaa ruudun numeroon tai lahjoittaa tilille.
Auta pitämään ohjelma ruudussa, -
sillä haluamme tavoittaa vielä monia ihmisiä evankeliumilla.
Tee se jo tänään. Älä viivyttele. Lähde tukemaan ohjelmaa, -
niin että ohjelma voi jatkua. Jumalan siunausta!
Jatkamme täältä hengellisen unen ravistamisesta.
Uskon, että Jumala haluaa sinun olevan täysin hereillä.
Kerron seitsemän merkkiä, -
jotka paljastavat, että olet nukahtamassa hengellisesti.
Ehkä sinulla ei ole kaikkia mutta tunnistat yhden, kaksi tai kolme.
Tai ehkä tunnistat kaikki, ja sinun pitää sitoutua uudelleen Herraan.
Herra siis haluaa, että olet täysin hereillä.
Hän ei halua, että olet nukahtamassa tai keskityt epäolennaisuuksiin.
Näen uskovien keskuudessa paljon kinastelua -
ja riitelyä asioista, joilla ei todellisuudessa ole merkitystä.
Nyt tarvitaan oikeanlaista keskittymistä ja asennetta.
Nyt tarvitaan yksimielisyyttä.
Raamattu sanoo Ap. t. kirjassa, -
että alkuseurakunnalla oli yksi sydän, mieli ja henki.
He olivat yksimielisiä. He olivat koolla helluntaina yhdessä.
Yhtäkkiä Pyhä Henki tuli kuin väkevä tuulispää -
ja täytti sen paikan, sillä he olivat yksimielisiä.
Usein kinastellaan asioista, joilla ei ole merkitystä.
Se vie huomiomme.
Asiat, jotka vievät huomiomme, eivät aina ole pahoja.
Ne voivat olla hyviäkin.
Uskon esimerkiksi, että kaikilla tätä katsovilla on työ.
On hyvä, että on työpaikka ja saa rahaa -
perheen elatukseen ja laskujen maksamiseen.
Mutta jotkut tekevät liikaa töitä ja keskittyvät ainoastaan työhön.
He unohtavat Jumalan läsnäolon ja Sanan.
He unohtavat joskus jopa perheensä.
Monet perheet kärsivät, koska isä tekee kolmea työtä -
ja äiti tekee kahta työtä.
Lapsilla ei ole ketään, jonka puoleen kääntyä.
Myös hyvästä asiata voi tulla häiriötekijä.
Tahdon luetella seitsemän merkkiä.
Ne paljastavat, oletko nukahtamassa hengellisesti.
Oletko valmis? Ensimmäinen.
Jumalan asiat eivät enää kosketa niin kuin ennen.
Kun tulit uskoon, olit innoissasi Jumalan asioista.
Olit innoissasi seurakunnassa käymisestä ja rukouksesta.
Olit innoissasi evankelioinnista ja sielujen voittamisesta Jeesukselle.
Kerroit Hänestä kaikille.
Yhtäkkiä työn, turhautumisen ja pettymysten takia -
into alkaakin sammua.
Se ei tapahdu hetkessä. Kukaan ei muutu yhdessä yössä -
palavasta kristitystä täydeksi luopioksi. Se ei mene niin.
Se on prosessi, -
jossa vihollinen pikku hiljaa saa uskovan uinahtamaan.
Kun uskova nukkuu ja keskittyy muihin asioihin, se on ongelma.
Silloin ihmiset lankeavat.
Ensimmäinen merkki on se, -
että Jumalan asiat eivät enää kosketa tai innosta.
Uskova ei enää vastaa Jumalan asioihin niin kuin ennen.
Jotkut teistä voivat tunnistaa sen.
Huomaat, ettei hengellinen elämä ole samanlaista kuin 10 tai 5 vuotta sitten.
Et ole siitä yhtä innoissasi kuin ennen.
Toinen merkki.
Maailman asiat kiinnostavat enemmän kuin Jumalan asiat.
Olet kiinnostuneempi -
tämän maailman asioista -
ja tämän maailman nautinnoista -
kuin Jumalan asioista.
Joskus niin käy huomaamatta, -
vähitellen.
Pienet ketut siellä täällä pilaavat viinitarhan.
Se ei ole mitään suurta. Se on jotain hyvin pientä.
Vihollinen on siinä hyvin ovela.
Se sanoo: "Vain tämän kerran. Se ei ole iso juttu."
Joillakin kristityillä on esimerkiksi ongelmaa alkoholin kanssa.
Se alkaa aivan pienestä. "Otan vain vähän."
"Vähän siellä, vähän täällä."
Ja yhtäkkiä, olen nähnyt, miten ihmiset juovat joka päivä.
Heidän avioliittonsa hajoaa, ja he ovat pahassa pulassa.
Vain sen takia, että heillä oli pieni ongelma -
eivätkä he olleet valppaita.
Se vei heidät pois Jumalan läsnäolosta -
ja sieltä, missä heidän olisi pitänyt olla.
Jotkin asiat alkavat pienestä, mutta ne kasvavat.
Sellaisia ovat maailman asiat.
Ne alkavat liittää ihmistä maailman henkeen -
ja siihen, miltä maailma näyttää ja miten maailma toimii.
Yhtäkkiä asenteet alkavat muuttua.
Kulttuurit törmäävät yhteen, ja ihminen alkaa muuttua.
Jonkin ajan kuluttua ihmisen arvot muuttuvat.
Uskomukset muuttuvat.
Ihminen alkaa vaipua uneen.
Kolmas merkki.
Rukous on niin vähäistä, -
että et pidä Jumalan äänen kuulemista edes vaihtoehtona.
Jos kristitty ei rukoile, hänen on mahdotonta -
olla hereillä.
Ellet rukoile, nukahdat hengellisesti.
Raamattu käskee valvomaan ja rukoilemaan.
Raamattu sanoo: "Rukoilkaa lakkaamatta."
Jeesus rukoili paljon.
Hän heräsi varhain ja meni rukoilemaan.
Hän vietti joka päivän paljon aikaa kahdestaan Isän kanssa.
Jos Jeesus tarvitsi yhteistä aikaa Isän kanssa -
ja Hän on täydellinen Jumalan Poika ilman syntiä, ongelmaa ja vikaa -
ja Hän tarvitsi aikaa Isänsä kanssa, -
miten paljon enemmän sinä ja minä tarvitsemme aikaa Isämme kanssa?
Jos et rukoile, sinä lopuksi nukahdat.
Jos et rukoile etkä odota kuulevasi Jumalalta.
Milloin viimeksi kuulit Herralta jonkin ohjeen?
Milloin viimeksi kuulit sanan, jonka Herra puhui sinulle henkilökohtaisesti?
Milloin viimeksi rukoilit itseksesi Jumalaa?
Niin ettei kukaan häirinnyt. Ei kännykkää.
Ei sovelluksia.
Ei sosiaalista mediaa. Vain sinä ja Herra. Milloin?
Neljäs merkki: uskovien yhteyden laiminlyönti.
Olet nukahtamassa hengellisesti, jos uskovien yhteys ei enää kiinnosta.
Keitä ovat ystäväsi? Ketkä vaikuttavat elämääsi?
Ystävyyssuhteissa me saamme ja annamme vaikutteita.
Mutta jos sinulla ei ole uskovia ystäviä, -
jotka ovat täynnä uskoa ja Sanaa...
Raamattu sanoo, että tulee rohkaista ja lohduttaa toinen toista Sanalla.
Jos ainoat yhteytesi ovat maailmaan ja ihmisiin, jotka eivät ole uskossa...
Äläkä nyt käsitä minua väärin.
Sinun pitää tavoittaa maailmassa olevia ja puhua heille.
Mutta tarkoitan, että jos läheisimmät yhteytesi ovat vain maailman ihmisiin -
ja läheisimmät ystäväsi ovat maailmasta, -
nukut tietämättäsi hengellisesti.
Viides merkki. Alat oikeuttaa syntikäytöksen.
"Hän tekee niin, sillä hän on väsynyt."
Eli tekee syntiä, koska on väsynyt.
"Poikani polttaa marihuanaa, koska hän on nuori."
"Hän käyttää kokaiinia, -
koska hän on nuori ja kokeilunhaluinen."
Ei. Lopeta syntikäytöksen oikeuttaminen.
Lakkaa oikeuttamasta sitä, mikä on selvästi väärin.
Se on väärin. Piste.
En väitä, että se on maailmanloppu.
Mutta sinun pitää tunnistaa, että on ongelma ja linnake, -
joka pitää käsitellä Jeesuksen nimessä.
Jos elämässäsi on syntiä, en sano, että se on kaiken loppu.
Mutta pitää tunnustaa, että se on ongelma, joka pitää käsitellä.
Ainoa, joka siinä voi auttaa, on Jeesus.
Ongelmalle ei ole oikeutusta.
Kun alat oikeuttaa syntikäytöstä, -
syy on se, että sinä nukut.
Kuudes merkki.
Et enää lue Raamattua.
Raamattu ei kuulu rutiineihisi.
Raamattu on pölyn peitossa, sillä et enää avaa sitä.
Et lue sitä. Et tunne jakeita. Et enää muista kirjojen järjestystä, -
sillä et lue enää Raamattua.
Ei ole Sanaa. Et saa Sanan ravintoa.
Ei ole sisältöä. Et saa Sanaa Jumalalta.
Raamattu on täynnä elämää.
Se kantaa Herran Sanaa.
Ellet lue sitä ja ruoki itseäsi Jumalan Sanalla joka päivä, -
tulet nukahtamaan.
Seitsemäs merkki.
Sitten rukoillaan.
Epäusko asettuu majaksi.
Ihminen jää jumiin järkeilyyn niin, ettei enää usko Jumalan ihmeisiin.
Et näe Jumalan toimintaa. Olet hengellisesti turta -
ja niin unessa, ettet näe enää mitään liikettä.
Elämässäsi ei ole enää todistusta eikä rukouksessasi ole elämää.
Ei ole rukousta, ei raamatunlukemista, ei yhteyttä, ei uskoa.
Mitä tapahtuu? Sinä nukut. Rukoilen nyt puolestasi Jeesuksen nimessä, -
että Herra herättää sinut unestasi.
Että Herra herättää sinut jälleen eläväksi ja täysin hereille, -
olemaan valmis Hänen tuloonsa ja Pyhän Hengen työhön nyt -
eikä huomiosi ole muualla.
Isä, Jeesuksen nimessä rukoilen kaikkien katsojien puolesta, -
että Jeesuksen nimessä he kukoistavat ja heräävät.
Jotkut havaitsivat itsessään näitä merkkejä.
He kamppailevat syntiä ja riippuvuuksia vastaan.
Heillä rukous ja sananluku ovat olemattomia.
Jeesuksen nimessä vapauta heidät nyt.
Jeesuksen väkevässä nimessä anna heille voitto synnistä, orjuudesta -
ja paholaisesta Jeesuksen nimessä.
Rukoilen, että voimasi, ihmeesi ja Pyhän Hengen virtaus -
herättävät ihmisiä ympäri maailman Jeesuksen nimessä, aamen.
Jos liikut Richmondissa Virginiassa, tule käymään seurakunnassamme.
Osoite näkyy ruudussa, -
samoin seurakunnan Instagram- ja Facebook-nimi.
Käy meillä henkilökohtaisesti. On aina ilo tavata ihmisiä.
Et tule katumaan sitä.
Jumalan siunausta! Nähdään taas pian!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz